CELEX: 32014R0264
Language: hr
Date: 2014-03-14 00:00:00
Title: Uredba Komisije (EU) br. 264/2014 оd 14. ožujka 2014. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe kopolimera polivinilpirolidon-vinil acetata u krutim dodacima hrani i Priloga Uredbi Komisije (EU) br. 231/2012 u pogledu specifikacija  Tekst značajan za EGP

15.3.2014   
            
            
               HR
            
            
               Službeni list Europske unije
            
            
               L 76/22
            
         
      UREDBA KOMISIJE (EU) br. 264/2014
   оd 14. ožujka 2014.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe kopolimera polivinilpirolidon-vinil acetata u krutim dodacima hrani i Priloga Uredbi Komisije (EU) br. 231/2012 u pogledu specifikacija
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3., članak 14. i članak 30. stavak 5.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive uključujući bojila i sladila iz priloga II. i III. Uredbi (EZ) br. 1333/2008.
            
         
               (3)
            
            
               Ti se popisi mogu ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva.
            
         
               (4)
            
            
               Zahtjev za odobrenje uporabe kopolimera polivinilpirolidon-vinil acetata u krutim dodacima hrani kao vezivnog sredstva/sredstva za oblaganje podnesen je 6. listopada 2009. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               Europska agencija za sigurnost hrane ocijenila je sigurnost kopolimera polivinilpirolidon-vinil acetata (4) kada se upotrebljava kao prehrambeni aditiv i zaključila da predložena uporaba kopolimera polivinilpirolidon-vinil acetata u krutim dodacima hrani kao vezivnog sredstva/sredstva za oblaganje vjerojatno ne predstavlja sigurnosni rizik.
            
         
               (6)
            
            
               Postoji tehnološka potreba za dodavanjem kopolimera polivinilpirolidon-vinil acetata celuloznoj formulaciji u dodacima hrani. Njime se poboljšava čvrstoća prevlake, povećava stopa primjene oblaganja i potiče bolje prianjanje prevlake. Njime se omogućuje i stalni postupak oblaganja čime se smanjuje vrijeme postupka oblaganja. Iz tog je razloga prikladno odobriti uporabu tog aditiva kao sredstva za glaziranje u tvrdim dodacima hrani i dodijeliti kopolimeru polivinilpirolidon-vinil acetata E-broj E 1208.
            
         
               (7)
            
            
               Specifikacije za kopolimer polivinilpirolidon-vinil acetata (E 1208) trebaju se uvrstiti u Uredbu (EU) br. 231/2012 kada se on prvi put uvrsti na popise prehrambenih aditiva Unije utvrđene u prilozima II. i III. Uredbi (EZ) br. 1333/2008.
            
         
               (8)
            
            
               Stoga je Uredbu (EZ) br. 1333/2008 i Uredbu (EU) br. 231/2012 potrebno na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom I. ovoj Uredbi.
   Članak 2.
   Prilog Uredbi (EU) br. 231/2012 mijenja se u skladu s Prilogom II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      (4)  EFSA Journal 2010.; 8(12)1948.
   
      PRILOG I.
      Prilog II. Uredbi (EZ) br. 1333/2008 mijenja se kako slijedi:
      
                  1.
               
               
                  U dijelu B, točki 3. „Aditivi izuzev bojila i sladila”, sljedeći novi unos umeće se nakon unosa za E 1207, anionski kopolimer metakrilata:
                  
                              „E 1208
                           
                           
                              kopolimer polivinilpirolidon-vinil acetata”
                           
                        
            
                  2.
               
               
                  U dijelu E, u kategoriji hrane 17.1 „Dodaci hrani dostupni u krutom obliku uključujući kapsule, tablete i slične oblike, osim oblika za žvakanje”, sljedeći novi unos umeće se nakon unosa za E 1207, anionski kopolimer metakrilata:
                  
                               
                           
                           
                              „E 1208
                           
                           
                              kopolimer polivinilpirolidon-vinil acetata
                           
                           
                              100 000”
                           
                           
                               
                           
                           
                               
                           
                        
            
   
      PRILOG II.
      U Prilogu Uredbi (EU) br. 231/2012 sljedeći novi unos umeće se nakon unosa za E 1207 (anionski kopolimer metakrilata):
      
         „E 1208 KOPOLIMER POLIVINILPIROLIDON-VINIL ACETATA
         
         
                     
                        Sinonimi
                     
                  
                  
                     kopolividon; kopovidon; kopolimer 1-vinil-2-pirolidon-vinil acetata; 2-pirolidinon, 1-etenil-, polimer s etenil acetatom
                  
               
                     
                        Definicija
                     
                  
                  
                     Proizvodi se kopolimerizacijom slobodnih radikala N-vinil-2-pirolidona i vinil acetata u otopini alkohola propan-2-ol, u prisutnosti inicijatora.
                  
               
                     EINECS
                  
                  
                      
                  
               
                     Kemijski naziv
                  
                  
                     Octena kiselina, etenil ester, polimer s 1-etenil-2-pirolidinonom
                  
               
                     Kemijska formula
                  
                  
                     (C6H9NO)n.(C4H6O2)m
                     
                  
               
                     Prosječna viskoznost molekularne mase
                  
                  
                     Između 26 000 i 46 000 g/mol
                  
               
                     Analiza
                  
                  
                     Udio dušika 7,0–8,0 %
                  
               
                     
                        Opis
                     
                  
                  
                     Fizikalno stanje opisano je kao bijeli do žućkasto-bijeli prašak ili pahuljice s prosječnom veličinom čestice od 50–130 μm.
                  
               
                     
                        Identifikacija
                     
                  
               
                     Topljivost
                  
                  
                     Lako topljiv u vodi, etanolu, etilen kloridu i eteru
                  
               
                     Spektroskopija infracrvene apsorpcije
                  
                  
                     Potrebno utvrditi
                  
               
                     Europski test boja (boja BY)
                  
                  
                     Minimalno BY5
                  
               
                     Vrijednost K (1) (1 % krute tvari u vodenoj otopini)
                  
                  
                     25,2–30,8
                  
               
                     pH vrijednost
                  
                  
                     3,0–7,0 (10 % vodene otopine)
                  
               
                     
                        Čistoća
                     
                  
               
                     Komponenta vinilacetata u kopolimeru
                  
                  
                     Najviše 42,0 %
                  
               
                     Slobodni vinil acetat
                  
                  
                     Najviše 5 mg/kg
                  
               
                     Ukupan pepeo
                  
                  
                     Najviše 0,1 %
                  
               
                     Aldehid
                  
                  
                     Najviše 2 000 mg/kg (kao acetaldehid)
                  
               
                     Slobodni-N-vinilpirolidon
                  
                  
                     Najviše 5 mg/kg
                  
               
                     Hidrazin
                  
                  
                     Najviše 0,8 mg/kg
                  
               
                     Udio peroksida
                  
                  
                     Najviše 400 mg/kg
                  
               
                     Propan-2-ol
                  
                  
                     Najviše 150 mg/kg
                  
               
                     Arsen
                  
                  
                     Najviše 3 mg/kg
                  
               
                     Olovo
                  
                  
                     Najviše 2 mg/kg
                  
               
                     Živa
                  
                  
                     Najviše 1 mg/kg
                  
               
                     Kadmij
                  
                  
                     Najviše 1 mg/kg
                  
               
      
         (1)  Vrijednost K: indeks bez dimenzija, izračunan na temelju mjerenja kinematične viskoznosti razrijeđenih otopina; upotrebljava se za označivanje vjerojatnog stupnja polimerizacije ili molekularne veličine polimera.”